  Виталий Пронин Италиысь Милан карын кутске дуннелэн фигурной катаниея чемпионатэз. Отын котьку сямен ик нюръяськозы пиос, нылъёс но парен нискылась фигуристъёс. Нылъёс пӧлын Россилэсь данзэ утёзы Олимпийской шудонъёслэн чемпионзы Алина Загитова, Станислава Константинова, Мария Сотскова. Миым дуннеысь чемпион луэм Евгения Медведева травмаен сэрен Италие мыныны ӧз быгаты. Ваньмызлэсь азьло йӧ вылэ потозы нылъёс. 21-тӥ южтолэзе вакчи программазэс возьматозы, 24-тӥ южтолэзе эрико программазэс адӟытозы. Эдуард Степанов Туспуктэм: РИА Новости. Александр Вильф  